**БАҚ- тағы дизайн негіздері**

 Кез келген ақпараттық өнім-газет, журнал, жарнама, әртүрлі мультимедиалық веб жобалар, тел-радио бағдармалар көруге сапалы әрі әдемі дизайнда болғанын қажет етеді. Олар шрифтер, текстер, графикалық элементтер және безендірулер, пропорциялы колонкалар, тақырыпшалар, сызықшалар және таңба белгілері.

 Жалпы графикалық дизайнның 3 бағыты болады. Олар- БАҚ-тағы дизайн, жарнамалық полиграфиялық және Веб (web) дизайн.

 Дизайнер термині БАҚ-та безендіруші мағынасын береді. Себебі оқырман алғашқы танысымы газеттің қалай безендірілгеніне көңіл аударады. Одан соң оқырман өзіне қажетті, қызықтыратын ақпарат не материал іздей бастайды.

Мерзімдік басылымдар формат бойынша:

1. Үлкен форматты (420x594 мм) А2 көлемде болып келеді. Бұлар саяси және іскер тақырыптарға арналған,аналитикалық сараптамалар тб.
2. Орта форматты (297x420 мм) А3 көлемде. Бұлар жастарға арналған ақпараттық тақырыптар. Осы форматта аудандық,қалалық газеттер шығады.
3. Кіші форматты (420x594 мм) А4 көлемде. Бұлар демалысқа арналған. Айтар болсақ көлікте оқуға,яғни күрделі тақырыптар емес жеңіл оқылатын.

Мінездемесіне қарай:

1. Қоғамдық –саяси басылымдар.
2. Муниципальды басылымдар.
3. Арнайы басылымдар.
4. Жастарға арналған.
5. Ойын-сауыққа арналған басылымдар.

Шығуына қарай:

1. Күнделікті.
2. Апталық
3. Айына бір рет.

Түсіне қарай:

1. Ақ-қара түсті
2. 1 не 2 түсті газеттер.
3. Толық түрлі- түсті.

Шығару технологиясында маңызды рөлді дизайнер алады. Жобалау, макетін жасау, газеттің көлеміне қарай колонкаларға орналастырады. Одан соң негізгі бетке түсіріп , графикалық т.б. безендіреді. Келесі полиграфиялық басылымда, яғни типографияда красканың қанықтығы т.б. қажеттілерге байланысты сапасы реттеледі.

Бұрындары дизайнердің жұмысын, бас редактордың бір орындасары, жауапты хатшы және макетші атқаратын. Бүгіндері компьютердің, басқа да технологиялардың жетілуінің арқасында тек дизайнердің өзі жасай алады.

**Фотографияның**  **БАҚ бетіндегі орны мен рөлі**

Бүгінгі күні фотоиллюстрациялар көркемдік құндылығымен , БАҚ бетінің ажырамастай бір бөлігіне айналды. Олар қосымша ақпараттарды алып жүрумен қатар, мақалада жазылған оқиғаға көңіл-күй, жағдай жасайды, мақалаға назар аудартады, текстерді бөліп тұрады, кас-кағым сәтті тоқтатып, оны зерделеп қарауына мүмкіндік береді.

Газет бетіндегі жақсы суреттер кейбір жағыдайларда жазылған материалданда көлемірек орын алуы мүмкін.

Суреттерді орналастырғанда тепе-теңдікті, пропорцияларды, түстердің қанықтығы секілді т.б дизайн заңдылықтарын сақтау қажет.

Газет бетінің бүктелетін жерінде адам портретінің беті түспеуі керек.

Ал бірнеше фотосуреттердің топтамасын орналастырғанда, мәселен фоторепортаж, фотоочеркті, әлбетте ішіндегі маңызды, негізгі деген суретті үлкейтіп көрсету қажет.

Фотосуретті тақырыптың үстіне не астына шығарған дұрыс.

 Суреттегі фондарды алып тастап, негізгі, қажетті детальдарды шығару .

Бір суретті екінші суретпен қаттастырып, немесе қиғаштап әртүрлі бұрыштарда беру.

Тақырып не текстерді фотографияның бетіне шығару.

Бұл амалдар көбінше фотомонтаж не коллаж жасағанда көп кездеседі.

Ал фотосуреттегі негізгі бөлшекке назар аударту үшін, қажет емес бос ауа кеңістіктерді кесіп алып тастаңыз. Мүмкін біреудің қолын немесе аяғын кесуге де баруға болады.

Суреттер горизонтальды не тікбұрышты болғаны дұрыс, ал төртбұрышты квадрат суреттерден мүмкіндігінше қашу керек .

Сапалы әрі қозғалыстағы суреттер газетке құнды дүние саналады. Себебі қатып қалған немесе қозғалыссыз суреттер, оқырманды жалықтырады. Көз тартатын суреттер негізінен таңдалып 1- ші бетке орналасады.

Фотокомпозицияда барлық суреттер бір –бірімен байланысты болуы керек. Портреттер немесе адамдардың қозғалысы, жүздері, беттің ішкі жағына,яғни мақалаға, бағытталуы қажет.

Сонымен қатар фотосуреттерге түсініктеме берілуі қажет. Мысалы кім туралы, не болып жатыр, қашан, қай жерде т.б. Және кім түсірген.

Оқырман мақала мен фотосуреттің анықтамасын ажырата білуі үшін, басқа шрифтпен беріледі. Мысалы курсивпен.

Көп адам орналасқан фотосуреттерде көбінесе түсініктеме,анықтама қысқартылып беріледі.

Кейбір суреттерге әсер беру , не назар аударту үшін, суреттің айналасына контур сызықша қоюға болады.

Ал тамаша суреттер түсініктемені де қажет етпейтін кезеңдер болады. Себебі олар беттегі әлсіз мақалаларды жандандырып жібереді. Ондай суреттер 1-ші бетке үлкен көлемде беріліп, сілтеме көрсету арқылы келесі беттегі материалда сол суретті қайталап тек кішірейтіп қолдануға да болады.

Сонымен әрбір суреттің орнын дұрыс таңдап, дизайн заңдылықтарын сақтай отырып сәтті көркемдеген бет оқырманның ойынан шығары сөзсіз.

 